Mind äratas tukkumisest valvuri märkus: "Üles. Lobi jagatakse." Lasin end meeskonnaruumi konvoeerida.  Belo istus laua taga ja sõi, kuigi küllalt isutult - "Odeolil" oli märgatavalt parem köök. Kui kapten meie  käest pärima tuli, kas me oleme oma elamispinnaga rahul, teatas Belo: "Kui lubate, saadan ma "Odeolile", oma laevale, ühe sõnumi. Te näete ise, et see on täiesti ohutu, kuid ma pean ta ära saatma."